(માનસી પટેલ) સામાનય રીતે શહેરના લોકો આ ગરબીપ્રથાથી અજાણ છે પરંતુ સૌરાષ્ટ્રમાં હજી પણ પરંપરાગત ગરબી મંડળો અને તેમાં પણ ખાસ નાની બાલિકાઓ ગરબે ઘૂમતી હોય તે દ્રશ્યો સામાન્ય છે. નવરાત્રિ પ્રસંગે માતાજીના ગરબાનું માહાત્મ્ય આજે પણ ગ્રામ્ય વિસ્તારોમાં અકબંધ જોવા મળી રહ્યું છે. ગરબાની પ્રાચીન સંસ્કૃતિને નાની નાની બાલિકાઓએ જીવંત રાખી છે. સ્ત્રી શક્તિ સ્વરૂપા ગણાય છે શક્તિ અને ભક્તિના આ તહેવારમાં સ્ત્રીશક્તિના સ્વરૂપ એવી બાલિકાઓ ખાસ ગરબે ઘૂમે છે જેમા ફક્ત બાળકીઓ જ જોવા મળે છે.